TRACE 171Å koronalni lukovi
Sunčev **koronalni luk** (engl. *coronal loop*) stvara osnovnu strukturu donje korone i prijelaznog područja sa kromosferom. Ti visoki i elegantni strukturalni lukovi su direktna posljedica uvijanja Sunčevog magnetskog polja, zbog različitih brzina rotacije slojeva Sunca. Brojnost koronalnih lukova je direktno povezana sa Sunčevim ciklusom; zato se često mogu vidjeti zajedno sa Sunčevim pjegama, u njihovom podnožju luka. Magnetski tok diže vruću plazmu gore kroz luk, ostavljajući hladniju i tamniju plazmu dolje, koja daje izgled Sunčevim pjegama. 

Koronalni lukovi mogu trajati sekundama (u slučaju pojave plamena), minutama, satima ili danima. Obično koronalni lukovi traju duže vrijeme, pa ih znamo kao stabilni ili mirni koronalni lukovi, gdje postoji ravnoteža izvora energije lukova i odvođenja.

Fizikalna svojstva
------------------

Koronalni luk je magnetski tok koji je učvršćen na oba kraja luka, koji izlaze iz tijela Sunca i omogućuje prijenos energije iz tijela Sunca do korone. Temperature su različite duž luka. Ako koronalni luk ima temperaruru manju od 1 000 000 K, zove se **hladni** koronalni luk, ako ima oko 1 000 000 K zove se **topli** koronalni luk, a iznad 1 000 000 K zove se **vrući** koronalni luk.

Položaj
-------

Skica pokazuje donju koronu i prijelazno područje, gdje se mogu primijetiti različite veličine koronalnih lukova
Koronalni lukovi se mogu primijetiti i na aktivnim i na mirnim područjima Sunca. Aktivna područja Sunca obuhvaćaju manju površinu, ali stvaraju većinu aktivnosti, a često su izvori Sunčevih baklji i koronalnih izbačaja mase. Aktivna područja Sunca daju koroni 82 % ukupne toplinske energije. Koronalne šupljine imaju otvorene linije magnetskog polja, uglavnom su na polovima i poznate su kao izvor **brzog** Sunčevog vjetra. Mirno Sunce, za razliku od aktivnog područja Sunca, je manje aktivno, ali isto ima dinamičke eksplozivne događaje (svijetle točke, nanobaklje i mlazeve). Opće je pravilo da mirno Sunce ima područja sa zatvorenim magnetskim poljem, dok aktivna područja Sunca imaju mjesta sa zatvorenim i otvorenim magnetskim poljem, gdje se dešavaju eksplozivni događaji.

Koronalni lukovi i koronalni problem zagrijavanja
-------------------------------------------------

Zatvorene magnetske linije ne prestavljaju koronalne lukove, ukoliko nisu ispunjene sa plazmom. Koronalni lukovi prestavljaju manji dio zatvorenih magnetskih linija. Ipak, **nerješeno fizikalno pitanje** je kako plazma sa fotosfere, koja ima temperature oko 6 000 K, grije koronu koja ima temperature oko 1 000 000 K?

Vanjske veze
------------

* TRACE homepage
* Solar and Heliospheric Observatory, including near-real-time images of the solar corona
* Coronal heating problem at Innovation Reports
* NASA/GSFC description of the coronal heating problem
* FAQ about coronal heating

|  |  |
| --- | --- |
| Sunce | Sunce |
| **Unutrašnja struktura**: | Jezgro • Radijativna zona • Tahoklin • Konvektivna zona • Fotosfera |
| **Spoljašnja struktura**: | Atmosfera (Hromosfera · Tranziciona zona · Korona) • Sunčev vetar • Heliosfera • Terminacioni šok • Heliopauza • Magnetno polje |
| **Pojave na Suncu**: | Sunčeve pege • Fakule • Granule • Supergranule • Spikule • Sunčeve baklje • Erupcije • Protuberance • Koronalni lukovi • Koronalne eksplozije • Koronalne rupe |
| **Pojave vezane za Sunce**: | Sunčeva aktivnost (Sunčev ciklus) • Sunčevo zračenje • Sunčev dinamo • Rotacija • Pomračenja • Helioseizmologija • Problem Sunčevih neutrina • Standardni model Sunca |
| **Astronomija** |